b'\n_START_ARTICLE_\nGynybinis griovys\n_START_PARAGRAPH_\nGynybinis griovys \xe2\x88\x92 gilus platus griovys, paprastai i\xc5\xa1kastas prie\xc5\xa1ais \xc4\xaftvirtinim\xc5\xb3 sienas ar pylimus, trukdantis atakuojantiems pasiekti sien\xc4\x85 ar pylim\xc4\x85._NEWLINE_Grioviai buvo naudojami tiek ilgalaikiuose, tiek lauko \xc4\xaftvirtinimuose, nuo gilios senov\xc4\x97s iki Pirmojo pasaulinio karo. Gynybini\xc5\xb3 griovi\xc5\xb3 i\xc5\xa1nykimas susij\xc4\x99s vis platesniu apkas\xc5\xb3 naudojimu. Po to nauji gynybiniai grioviai nebe\xc4\xafrengin\xc4\x97ti. Ta\xc4\x8diau imta naudoti ypating\xc4\x85 gynybini\xc5\xb3 griovi\xc5\xb3 r\xc5\xab\xc5\xa1\xc4\xaf \xe2\x88\x92 prie\xc5\xa1tankinius griovius._NEWLINE_Prad\xc5\xbeioje grioviai atsirasdavo sukasin\xc4\x97jant gynybinius pylimus, nes pylimams reikalingas gruntas b\xc5\xabdavo imamas i\xc5\xa1 atsirandan\xc4\x8dio griovio vietos. Taip susidarydavo gynybini\xc5\xb3 griovio ir pylimo kompleksas. V\xc4\x97liau ant pylim\xc5\xb3 atsirado dar ir sienos._NEWLINE_Gynybiniai grioviai b\xc5\xabna dvejopi \xe2\x88\x92 sausieji ir su vandeniu. Pastarieji grioviai b\xc5\xabdavo u\xc5\xbepildyti stovin\xc4\x8diu, kartais \xe2\x88\x92 pratakiniu vandeniu. Grioviai su vandeniu apsaugodavo gynybines sienas ir nuo pasikasimo po jomis._NEWLINE_Kartais pilys ir tvirtov\xc4\x97s b\xc5\xabdavo apsuptos ne grioviais, bet didesniais vandens telkiniais \xe2\x88\x92 pvz., pastatytos upi\xc5\xb3 ar e\xc5\xbeer\xc5\xb3, j\xc5\xabros salose.\n_START_SECTION_\nSen\xc5\xb3j\xc5\xb3 civilizacij\xc5\xb3 gynybiniai grioviai\n_START_PARAGRAPH_\nVienas seniausi\xc5\xb3 \xc4\xaftvirtinim\xc5\xb3 su vandens grioviu yra senov\xc4\x97s Egipto tvirtov\xc4\x97 Buhenas, stov\xc4\x97jusi Nubijoje. Griovi\xc5\xb3 liku\xc4\x8diai aptikti ir Babilono griuv\xc4\x97siuose, senov\xc4\x97s Egipto ir Asirijos reljefuose.\n_START_SECTION_\nEuropa\n_START_PARAGRAPH_\nEuropoje naudojo tiek sausus, tiek vandens griovius. Kartais griovius tiek paplatindavo, kad jie imdavo pan\xc4\x97\xc5\xa1\xc4\x97ti \xc4\xaf e\xc5\xbeerus. Kartais pilys stov\xc4\x97davo pusiasalio gale, tod\xc4\x97l griovys b\xc5\xabdavo kasamas tik skersai pusiasal\xc4\xaf, kad pilis likt\xc5\xb3 saloje. Kai kurias pilis supan\xc4\x8dio vandens lyg\xc4\xaf palaikydavo patvenktos up\xc4\x97s._NEWLINE_Po viduram\xc5\xbei\xc5\xb3 statyt\xc5\xb3 tvirtovi\xc5\xb3, skirt\xc5\xb3 gintis nuo \xc5\xa1autuvais ir patrankomis ginkluotos kariuomen\xc4\x97s da\xc5\xbeniausiai tur\xc4\x97davo sausus gynybinius griovius. Nors kartais j\xc5\xb3 grioviai b\xc5\xabdavo ir su vandeniu. Tokios tvirtov\xc4\x97s pavyzdys yra Olomouco bastionin\xc4\x97 tvirtov\xc4\x97. XIX statyti poligoniniai fortai tur\xc4\x97davo tik sausuosius griovius._NEWLINE_Einant laikui nema\xc5\xbeai \xc4\xaftvirtint\xc5\xb3 pili\xc5\xb3 virto r\xc5\xabmais ar didik\xc5\xb3 rezidencijomis, skirtomis ne gynybai, o sve\xc4\x8di\xc5\xb3 apgyvendinimui. Supantys gynybiniai grioviai ir e\xc5\xbeerai virto dekoratyviniais. Kai kurie XVII a. statyti r\xc5\xabmai Pranc\xc5\xabzijoje (pranc. ch\xc3\xa2teau) jau nebuvo \xc4\xaftvirtinami, ta\xc4\x8diau buvo tradici\xc5\xa1kai apsupami grioviais, o \xc4\xaf juos \xc4\xafva\xc5\xbeiuoti reik\xc4\x97davo per tiltus.\n_START_SECTION_\nAzija\n_START_PARAGRAPH_\nJaponijos pilys da\xc5\xbenai tur\xc4\x97jo i\xc5\xa1tobulintus griovius, kartais jas supdavo koncentri\xc5\xa1kai \xc4\xafrengti grioviai, o aplinkin\xc4\x97je vietov\xc4\x97je kartais b\xc5\xabdavo papildomas griovi\xc5\xb3 tinklas. Japonijos pilys da\xc5\xbeniausiai tur\xc4\x97davo iki trij\xc5\xb3 koncentrini\xc5\xb3 griovi\xc5\xb3. I\xc5\xa1orinis gynybinis griovys gindavo papildomus pilies statinius._NEWLINE_Daugelis Japonijos pili\xc5\xb3 tapo miest\xc5\xb3 centrin\xc4\x97mis dalimis, tad jas supantys kanalai tapdavo svarbiais miesto vandens keliais. Net ir dabar Tokijo Imperatoriaus r\xc5\xabm\xc5\xb3 kanal\xc5\xb3 sistema yra aktyviai naudojama - pradedant pasiplaukioti skirtomis nuomojamomis valtimis ir baigiant restoran\xc5\xb3 \xc5\xbeuv\xc5\xb3 basein\xc4\x97liais._NEWLINE_Daugelis dabar stovin\xc4\x8di\xc5\xb3 Japonijos pili\xc5\xb3 turi griovius u\xc5\xbepildytus vandeniu, bet feodaliniais laikais grioviai da\xc5\xbeniau b\xc5\xabdavo sausi (jap. karahori, \xe7\xa9\xba\xe5\xa0\x80). Ir \xc5\xa1iandien kaln\xc5\xb3 pilys turi sausus griovius._NEWLINE_Vandens kanalus turi ir Draustinis miestas bei Sianas Kinijoje, Veloras (angl. Velllore) Indijoje, Ankor Vatas Kambod\xc5\xbeoje bei \xc4\x8ciangmajus Tailande.\n_START_SECTION_\nAmerika\n_START_PARAGRAPH_\nGynybiniai grioviai daugiau asocijuojasi su Europos pilimis, ta\xc4\x8diau tokius griovius \xc4\xafsirengdavo ir Misisip\xc4\x97s kult\xc5\xabros \xc5\xa0iaur\xc4\x97s Amerikos ind\xc4\x97nai. Ten grioviai sudarydavo kai kuri\xc5\xb3 \xc4\xaftvirtint\xc5\xb3 kaim\xc5\xb3 i\xc5\xa1orin\xc4\x99 gynybos \xc4\xafrengini\xc5\xb3 dal\xc4\xaf.\n_START_SECTION_\nDabartis\n_START_PARAGRAPH_\nGynybiniai \xc5\xa1iuolaikin\xc4\x97je karyboje reik\xc5\xa1m\xc4\x97s prakti\xc5\xa1kai neturi. Ta\xc4\x8diau jie yra gana efektyvi priemon\xc4\x97 apsisaugoti nuo u\xc5\xbeminuot\xc5\xb3 automobili\xc5\xb3 tarano.'